kardosdrur/scandi-wiki huggingface dataset:
Magne Hoseth

Magne Hoseth (født Magne Hoset 13. oktober 1980 i Norge) er en norsk tidligere professionel fodboldspiller , der spillede som en angribende midtbanespiller.

Hoseth startede sin karriere i den lokale klub Averøykameratene. I 1999 underskrev han kontrakt med Molde FK, og i sin første sæson for klubben klarede sig han godt både i den norske Tippeliga og i Champions League.

I sommeren 2004 skiftede Hoseth til det danske hold FC København. Han var meget populær i København, men fordi han havde hjemve og ville tilbage til Norge, forlod han klubben. I juni 2005 underskrev han kontrakt med Vålerenga fra Oslo. Hoseth havde ingen stor succes i Vålerenga, og i juli 2006 vendte han tilbage til sin gamle klub Molde FK.

Eksterne henvisninger 

Fodboldspillere fra Molde FK
Fodboldspillere fra FC København
Fodboldspillere fra Norge
Miroslav Kostadinov

Miroslav Kostadinov (bulgarsk: Мирослав Костадинов, født 1976 i Bulgarien) er en bulgarsk sanger og sangskriver, som repræsenterede Bulgarien i Eurovision Song Contest 2010.

Personer fra Bulgarien
Bulgariens Eurovision Song Contest-deltagere 
Deltagere ved Eurovision Song Contest 2010
Karl Hermann Frank

Karl Hermann Frank (født 24. januar 1898, død 22. maj 1946) var en sudetertysk nazistisk tjenestemand i Tjekkoslovakiet før og under Anden Verdenskrig og SS-Obergruppenführer. 

Karl Hermann Frank var fortaler for at de tysk dominerede områder i Tjekkoslovakiet blev knyttet til Tyskland og opnåede en position som vice-sekretær i det nazistiske parti Sudetendeutsche Partei i Tjekkoslovakiet. Efter Nazi-Tyskland ved Münchenaftalen annekterede de tyske dele af Tjekkoslovakiet opnåede Karl Hermann Frank rang af Obergruppenführer og havde kommandoen over det nazistiske protektorats politistyrker, herunder Gestapo og Sicherheitsdienst. Han havde tillige rang af general i Waffen-SS. 

Efter krigen blev han retsforfulgt for sin rolle i organiseringen af massakrer i de tjekkeiske landsbyer krigsforbrydelser Han blev henrettet ved hængning efter anden verdenskrig for sin rolle i organiseringen af massakrerne af civilbefolkningerne i de tjekkiske landsbyer Lidice og Ležáky, der blev gennemført som hævn over attentatet på Reinhard Heydrich. Frank blev fundet skyldig og henrettet ved hængning den 22. maj 1946.

Nazister fra Tyskland
Generaler fra Tyskland
Embedsmænd fra Tyskland
Personer fra Tjekkoslovakiet
Personer fra Østrig-Ungarn
SS-generaler
Korend

Korender er små, kerneløse, tørrede vindruer, der næsten udelukkende produceres i Grækenland. De stammer oprindelig fra den græske by Korinth.
De er opstået ved en mutation.
De ligner rosiner, men er lidt mindre, hårdere og smager stærkere.
De spises som snack, kan bruges i kager og andre retter i stedet for rosiner.
Korender findes i brød, wienerbrød, spotted dick og andet bagværk.

Druer
Italienske Krig 1521-1526

Den Italienske Krig 1521–1526, af og til kendt som Fireårskrigen  var en del af De Italienske Krige. På den ene side stod Frans 1. af Frankrig og Republikken Venedig og på den anden stod kejser Karl 5., Henrik 8. af England og Kirkestaten. Konflikt startede pga. fjendtligheder som følge valget af Karl 5. som kejser i 1519-1520, og Pave Leo 10. behov for hans assistance til at bekæmpe Martin Luthers bevægelse.

Krigen brød ud i Vesteuropa i slutningen af 1521, da Frankrig invaderede Navarra og Nederlandene. Karl 5.'s styrke slog invasionen tilbage og angreb selv det nordlige Frankrig.

Fodnoter 

Krige i 1500-tallet
Europa i 1500-tallet
Stay Away, Joe

Stay Away, Joe er en amerikansk film fra 1968. Filmen, hvis hovedrolle blev spillet af Elvis Presley, blev produceret af Douglas Laurence på MGM og havde Peter Tewksbury som instruktør.

Filmen blev indspillet fra den 9. oktober til den 27. november 1967 og havde premiere den 8. marts 1968. Den havde dansk premiere den 14. oktober 1968.

Stay Away, Joe var den 26. i rækken af film med Elvis Presley. Filmen, hvis manuskript blev skrevet af Michael A. Hoey efter novellen Stay Away, Joe af Dan Cushman, handler om en luddoven kvægopdrætter og hans søn Joe, som får masser af chancer, men forspilder dem alle og i stedet bruger tiden til piger, fester og masser af sprut.

Stay Away, Joe blev optaget i Metro-Goldwyn-Mayer Studios, Culver City, Californien og i Sedona, Arizona, USA.

Den danske titel på Stay Away, Joe var Arizona Joe.

Rollefordelingen 
De væsentligste roller i Stay Away, Joe var besat således:
 Elvis Presley - Joe Lightcloud
 Burgess Meredith - Charlie Lightcloud
 Joan Blondell - Glenda Callahan
 Katy Jurado - Annie Lightcloud
 Thomas Gomez - Bedstefar
 Henry Jones - Slager

Musik 
Filmens 5 sange blev alle indspillet hos RCA i deres Studio B i Nashville i tidsrummet oktober 1967 – januar 1968.

Sangene var:
 "Stay Away, Joe" (Sid Wayne, Ben Weisman) – 1. oktober 1967
 "Lovely Mamie" (ukendt – se nedenfor)
 "Dominick" (Sid Tepper, Roy C. Bennett) – 1. oktober 1967
 "All I Needed Was The Rain" (Fred Wise, Ben Weisman) – 1. oktober 1967
 "Stay Away" (Sid Tepper, Roy C. Bennett) – 16. januar 1968
 
Stay Away, Joe var den første i den stribe af film nær afslutningen på Presleys skuespillerkarriere, hvor soundtrack'ene ikke blev udsendt som LP eller EP, noget som ellers havde været kutume siden Wild in the Country i 1961. Faktisk var det udelukkende "Stay Away" (der er en omskrivning af den gamle "Greensleeves") som blev udsendt samtidig med filmen, idet den var B-side på singlen "U.S. Male".

"Lovely Mamie", som der kun blev sunget et kort brudstykke af i filmen, er aldrig blevet udsendt på plade eller CD. Den har samme melodi som den gamle franske folkemelodi "Alouette".

"Stay Away, Joe" og "All I Needed Was The Rain" dukkede op på opsamlingsalbums de kommende år (Let's Be Friends og Singer Presents Elvis Singing Flaming Star And Others), mens den resterende sang ("Dominick") forblev u-udsendt til efter Presleys død, og blev først udsendt på albummet Kissin' Cousins/Clambake/Stay Away, Joe fra 1994.

Endnu en sang, "Goin' Home" (Joy Byers), var optaget til filmen, men blev ikke anvendt. Den blev senere udsendt som "bonussang" på soundtracket fra Presleys næstfølgende film, Speedway.

Referencer

Eksterne henvisninger 
 

Elvis Presley-film
Amerikanske film fra 1968
Musicalfilm fra USA
Jens Christiansen (kunstner)

Jens Christiansen (født 21. januar 1954 på Frederiksberg) er en dansk kunstmaler, forfatter, komponist og sangskriver.

Jens Christensens malerier og skulpturer bærer præg af vildskab, absurditet og humor. I hans værker optræder ofte besynderlige, fortabte og muntre væsner.

Som forfatter har han bl.a. udgivet digtsamlingen Et øjebliks vanvid. Her, som i hans andre værker, vendes der op og ned på ord og begreber hvorved der kastes et absurd, humorfyldt lys over hverdagslivet.
 
Som sanger, sangskriver og komponist kan han bl.a. opleves i bandet Alma Casino and the Syndicate.

Pladeudgivelser 
 Alma Casino and the Syndicate: Lavtflyvende Engle, 2007
 First Take, 2009

Digtsamlinger 
 Et øjebliks vanvid, 2005
 God bedring, 2009

Eksterne henvisninger 
 Officiel hjemmeside
 Alma Casino and the Syndicate

Kunstnere fra Danmark
Cause of Death

Cause of Death er det andet album af det amerikanske dødsmetal-band Obituary, som blev udgivet i 1990 gennem Roadrunner Records. Cause of Death er i dag betragtet som en meget vigtig milepæl indenfor dødsmetal. Albumomslaget er lavet af tegneren Michael Whelan, og kaldet Lovecraft's Nightmare. Albummet introducere også den nye bassist Frank Watkins, og den midlertidige guitarist James Murphy, der afløste Allen West, som var gået på barsel. Albummet blev senere genudgivet i 1997 med bonusspor, og i 2004 sammen med Slowly We Rot i en dobbeltpakke.

Spor 
 "Infected" – 5:34
 "Body Bag" – 5:49
 "Chopped In Half" – 3:43
 "Circle of the Tyrants" (Celtic Frost cover) – 3:36
 "Dying" – 4:29
 "Find the Arise" – 2:51
 "Cause of Death" – 5:38
 "Memories Remain" – 3:44
 "Turned Inside Out" – 4:57

Bonusspor på 1997 genudgivelsen 
 "10) Infected" (demo version) (4:16)
 "11) Memories Remain" (demo version) (3:34)
 "12) Chopped in Half" (demo version) (3:45)

Fodnoter 

Album fra 1990
Obituary-album
SMS Kaiser Max (1862)

Panserskibet Kaiser Max var en del af en serie på tre panserskibe i den kejserlige østrigske marine. Det var bygget af træ og derefter beklædt med panserplader, og på grund af trækonstruktionen blev det kasseret efter 10 års tjeneste. Officielt blev det ikke kasseret, for der var ikke bevillinger til nye skibe, så i stedet blev det "ombygget" til et nyt panserskib med jernskrog, der stort set kun havde navnet til fælles med det gamle skib.

Tjeneste 
Kaiser Max var en del af den østrigske flåde, der besejrede den italienske flåde i slaget ved Lissa i 1866. I 1867 fik skibet sine kanoner udskiftet med kraftigere modeller. Kaiser Max var klassificeret som panserfregat af 2. klasse og i 1873 blev det returneret til værftet i Trieste og anvendt som basis for et nyt skib af samme navn. Faktisk var det kun lidt af panseret og dele af maskineriet, der kunne genanvendes – resten var nyt.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 

Kaiser Max, SMS (1862)
Pyrenæerfreden

Pyrenæerfreden afsluttede den fransk-spanske krig fra 1635 til 1659 mellem Frankrig og Spanien, som oprindeligt var en del af Trediveårskrigen. Den blev underskrevet 7. november 1659 på Île des Faisans (Fasanøen), der er en lille ø i grænsefloden Bidassoa i Pyrenæerne tæt ved Atlanterhavet.
 
Kongerne Ludvig 14. af Frankrig og Filip 4. af Spanien var repræsenteret af deres premierministre Kardinal Mazarin og Don Luis de Haro.

Baggrund 

Frankrig gik ind i Trediveårskrigen, efter at de spanske habsburgere sejrede i det Nederlandske Oprør i 1620'erne og Slaget ved Nördlingen mod Sverige i 1634. I 1640 begyndte Frankrig at blande sig i spansk politik og støttede oprøret i Catalonien, hvorefter Spanien til gengæld støttede Fronde-oprøret i Frankrig i 1648.

Ved den Westfalske Fred i 1648 fik Frankrig provinserne Alsace og Lorraine og afskar Spaniens adgang til Nederlandene fra Østrig, hvilket førte til åben krig mellem Frankrig og Spanien.

Efter mere end ti års krig sejrede den fransk-engelske alliance afgørende i Slaget ved Dunkerque i 1658, hvilket førte til Pyrenæerfreden.

Indhold 

Frankrig fik provinserne Roussillon og Artois samt dele af Luxembourg og Flandern. Desuden blev en ny grænse mellem Spanien og Frankrig fastlagt. Fredsaftalen fastslår, at alle landsbyer nord for Pyrenæerne tilhører Frankrig, men glemmer Llívia, der regnes for en by og ikke en landsby. Derfor er byen endnu i dag en spansk enklave i Frankrig. Grænsen blev først endeligt fastlagt ved Bayonnefreden i 1856.

Som kompensation til Spanien måtte den franske konge love at stoppe støtten til Portugal og frafalde sine krav på Barcelona.

Freden arrangerede også ægteskabet mellem Ludvig 14. af Frankrig og Filip 4. af Spaniens datter Maria Teresa af Spanien. Efter spansk ønske blev Maria Teresa tvunget til at frafalde sine krav på den spanske krone. Spanien ønskede ikke at blive underordnet Frankrig. Frankrig gjorde dog frafaldet betinget af, at Spanien betalte en stor medgift på 500.000 écu. Disse penge blev aldrig betalt; det førte til Devolutionskrigen 1667-68.

Som kompensation for sin rolle i krigen fik Storbritannien tildelt Dunkerque.

Konsekvenser 

Pyrenæerfreden var sammen med den Westfalske Fred en betydelig styrkelse af Frankrig og Louis 14. I 1660, da den svenske besættelse af Polen ophørte, var der fred i hele Europa, og de franske bourboner var for første gange mere indflydelsesrige end habsburgerne.

Freden medførte også en varig deling af Catalonien. På årsdagen for freden, 7. november, samles catalanere for at mindes begivenheden og demonstrere i Perpignan.

Eksterne links 
 , France National Archives Transcription

Europas historie
Fredsaftaler
Franske fredsaftaler
Begivenheder i 1659
Steen Krarup Jensen

Steen Krarup Jensen (født 12. april 1950 på Nørrebro i København) er en dansk billedhugger, poet, multikunstner og samfundsrevser. Han blev uddannet som billedhugger på Det Kongelige Danske Kunstakademi i årene 1971-1978. I 1977 fik han af Viggo Jarls Legat stillet et nybygget billedhuggeratelier til rådighed. 

Som billedhugger har han blandt andet arbejdet i marmor og granit, samt eksperimenteret med en lang række andre materialer, for eksempel i mobiler og assemblager.

Sammen med Flemming Vincent og Per Johan Svendsen startede han Kunst- og kulturgruppen Syntese, som med opsigtsvækkende udstillinger og samfundskritiske aktioner, var centrale og fornyende på den danske kunstscene fra begyndelsen af 1980'erne til midt i 1990'erne.

Jensen var desuden med til at starte Danske Billedkunstneres Fagforening. I den forbindelse blev han landskendt, da han i 1981 sprængte en granitskulptur med dynamit i protest mod danske kunstneres vilkår.

I 1995 præsenterede han sin opfindelse asfaltofonen asphaltophone sammen med Jakob Freud-Magnus. En prototype blev testet i Gylling. Når biler passerer asfaltofonens "rumlestribepunkter", afspilles en melodi, Der lyder bedst ved passende lav hastighed. På nettet bliver asfaltofonen bedømt som "The world's first known musical road".

Princippet er i bl.a. USA, Japan og Sydkorea blevet anvendt til at forhindre bilister i at falde i søvn på lange monotone strækninger.

I 1997 vandt han sammen med arkitekt Jens Hougaard Nielsen Friluftsrådets prisopgave om indretning af naturlegepladser, og han påvirkede i årene derefter udviklingen af dansk legepladsdesign.

Som skribent har han blandt andet skrevet en lang række revytekster, sangtekster og aviskronikker.

Jensen og Freud-Magnus' værk Et lille land og lige midt i verden, blev i 2007 kåret af Spil Dansk Dagen som årets danske sang.

Steen Krarup Jensen er far til jazzmusikeren Simon Jensen.

Kildehenvisninger

Se også 
 Kunstindeks Danmark & Weilbach Kunstnerleksikons oplysninger om Steen Krarup Jensen
 http://www.opirevyen.dk/pdfs/cv_steen_krarup_jensen_1.pdf 
 Om Kunst- og kulturgruppen Syntese
 Tekst til Steen Krarup Jensen og Jakob Freud-Magnus’ vindersang i Spil Dansk Dagens konkurrence om en ny nationalsang
 [ Hør Steen Krarup Jensen og Jakob Freud-Magnus’ vindersang i Spil Dansk Dagens konkurrence om en ny nationalsang, Et lille land og lige midt i verden.]
 http://www.friluftsraadet.dk/files/pdf/naturleg.pdf 

Billedhuggere fra Danmark
Personer fra København
Ambilight

Ambilight (forkortelse for Ambient Lighting Technology) er en teknologi, opfundet af Philips, der skaber lyseffekter omkring fjernsynet, der svarer til billedet på skærmen. Virksomheden hævder, at denne teknologi giver en større virtuel skærm og en mere intens oplevelse af indholdet. Desuden hævder Philips, at Ambilight også mindsker synligheden af det typiske LCD-problem, hvor kontrastforholdene i kanten af skærmen forringes i forhold til det på resten af skærmen.

Eksterne henvisninger 

  - Philips Ambilight 

Tv
Fjernsynsteknologi
Varemærker
Christian Vibe

Christian Vibe (16. marts 1913 i Raved ved Bolderslev – 23. juni 1998) var en dansk zoolog ansat på Zoologisk Museum.

Han er mest kendt for flytningen af moskusoksekalve fra Øst- til Vestgrønland.

Der blev indfanget 27 moskusokser. En af moskusokserne kaldet Willie, kom flere flere gange tilbage til Lufthavnen i Søndre Strømfjord/Kangerlussuaq. Den gik ud på startbanen og måtte fjernes. Den blev trukket væk ud til havnen, men vendte tilbage flere gange. Til sidst måtte man skyde Willie, da den blev aggressiv og kunne finde på at stå på landingsbanen. 

Kalvene blev indfanget på Østgrønland ved Danmarkshavn i 1961 og transporteret til Zoologisk Have i København. Efter et år blev kalvene ført tilbage til Søndre Strømfjord/Kangerlussuaq på Grønlands vestkyst, således at 13 kalve blev landsat i 1962 og 12 kalve blev landsat i 1963.

Mange eksperter var imod udsætningen, da den var unaturlig og en trussel mod rensdyrene.

I 2010 lever Moskusokserene og Rensdyrene side om síde, og det skønnes, at der lever omkring 4000 moskusokser i området. Det giver både penge og kød til de grønlandske fangere.

Eksterne henvisninger 
 Willie The Musk Ox – A legend.

Zoologer fra Danmark
Polarforskere fra Danmark
Modtagere af Amalienborg-prisen
Klinkby

Klinkby er en landsby i det nordlige Vestjylland med . Klinkby er beliggende syv kilometer nordvest for Lemvig og syv kilometer sydøst for Harboøre.

Landsbyen, som er stationsby, ligger i Region Midtjylland og hører under Lemvig Kommune. Klinkby er beliggende i Hove Sogn.

Klinkby Station er station på Lemvigbanen.

Kilder 

Byer i Lemvig Kommune
Bonnet

Bonnet er en landsby i det nordlige Vestjylland med . Den lille stationsby er beliggende syv kilometer sydvest for Lemvig.

Landsbyen ligger i Region Midtjylland og hører under Lemvig Kommune. Bonnet er beliggende i Ramme Sogn.

Bonnet Station er station på Lemvigbanen.

Kilder 

Byer i Lemvig Kommune
Ramme (by)

Ramme er en landsby i det nordlige Vestjylland med . Ramme er beliggende 10 kilometer sydvest for Lemvig.

Den lille stationsby ligger i Region Midtjylland og hører under Lemvig Kommune. Ramme Kirke og byen tilhører Ramme Sogn. Ramme Station er station på Lemvigbanen. Lidt udenfor byen ligger en lille dyrehave. 

Et 10 MW ammoniak-anlæg, drevet af 12 MW vindmøller og 39 MW solceller, er under opførelse.

Kilder 

Byer i Lemvig Kommune
BC Žalgiris

Basketball Club Žalgiris (Litauisk: Krepšinio klubas Žalgiris) er en litauisk professionel basketballklub fra Kaunas, Klubben der spiller i den Litauiske Basketliga og i Euroleague. Klubben spiller sine hjemmekampe i Žalgiris Arena.

Navnet Žalgiris er en reference til Slaget ved Tannenberg (1410), som på litauisk hedder Slaget ved Žalgiris.

Historie 
Klubben blev grundlagt i 1944 og er dermed den ældste stadige aktive basketballklub i Litauen, samt en af de ældste i Europa. Klubben havde succes med det samme, da det vandt deres første litauiske mesterskab i 1946, og året efter i 1947 vandt de Sovjetunionens Basketliga for første gang. Klubbens stærkeste periode under Sovjetunionen kom i 1950'erne, hvor at de vandt 7 litauiske mesterskaber samt det sovetiske mesterskab i 1953. Herefter fulgte en længere tørkeperiode, hvor at klubben var konkurrencedygtig, men ingen mesterskaber vandt, da de flere gange vandt sølv og bronze. Det var først i 1985, 27 år efter deres seneste mesterskab, at de igen vandt den sovjetiske række. De vandt den så også igen i 1986.

Efter Litauens selvstændighed fra Sovjetunionen i 1990, har Žalgiris etableret sig som det mest succesulde hold i landet. Klubben har vundet 23 litauiske mesterskaber, herunder 11 mesterskaber i streg mellem 2011-2021. Klubbens største øjeblik kom dog i 1999, hvor at klubben vandt Euroleague mesterskabet for første gang i deres historie.

Spillere

Nuværende spillertrup

Pensionerede numre

Titler

Nationale titler 

 Litauiske SSR Basketliga (11): 1946, 1950, 1952, 1953, 1954, 1955, 1957, 1958, 1991, 1992, 1993

 Litauiske Basketliga (23): 1994, 1995, 1996, 1997, 1998, 1999, 2001, 2003, 2004, 2005, 2007, 2008, 2011, 2012, 2013, 2014, 2015, 2016, 2017, 2018, 2019, 2020, 2021

 Litauiske Pokaltunering (6): 1990, 2007, 2008, 2011, 2012, 2015

 Sovjetunionens Basketliga (5): 1947, 1951, 1985, 1986, 1987

 Sovjetunionens Pokaltunering (1): 1953

 Konge Mindaugas Cup (5): 2017, 2018, 2020, 2021, 2022, 2023

Internationale titler 

 EuroLeague (1): 1998–99

 FIBA Saporta Cup (1): 1997–98

 FIBA Intercontinental Cup (1): 1986

Referencer

Eksterne henvisninger 

Basketballklubber i Litauen
Etableret i 1944
Hold i EuroLeague
Lomborg

Lomborg er en landsby i det nordlige Vestjylland med . Lomborg er beliggende syv kilometer syd for Lemvig.

Byen ligger i Region Midtjylland og hører under Lemvig Kommune. Lomborg er beliggende i Lomborg Sogn.

I Lomborg findes Lomborg Kirke og Lomborg Gymnastik- & Idrætsefterskole.

Kilder 

Byer i Lemvig Kommune
Gudum (Lemvig Kommune)

Gudum er en landsby i det nordlige Vestjylland med . Gudum er beliggende 10 kilometer øst for Lemvig og 10 kilometer vest for Struer.

Byen ligger i Region Midtjylland og hører under Lemvig Kommune. Gudum er beliggende i Gudum Sogn.

I Gudum findes Gudum Kirke og Livsstilshøjskolen Gudum.

Berømtheder 

 Tobias Mølgaard (fodboldspiller)

Kilder 

Byer i Lemvig Kommune
Nikolaj Stokholm

Nikolaj Stokholm (født 29. januar 1990 i Vorup, opvokset i Greve) er en dansk komiker og skuespiller.

Karriere
Nikolaj Stokholm debuterede som standup-komiker i 2007 og blev for alvor landskendt i 2010, gennem TV2 Zulus 4. omgang af Comedy Fight Club. Siden da har han bl.a deltaget i TV 2 Zulu-programmerne Stand-up.dk og Zulu Kvæg-ræs samt været medvært på 2. sæson af hypnose-programmet Argh! Det gjorde jeg bare ikk´. Gennem første halvår af 2012 skrev og medvirkede han i YouTube-nyhedsprogrammet Breaking The News, sammen med stand-up kollegaerne Michael Schøt og Rasmus Olsen. Siden har han desuden deltaget i Comedy Aid fire gange og medvirket i tv-serien SJIT Happens i rollen som Øland, der har vundet intet mindre end 4 Zulu Awards. Nikolaj Stokholm var Manuskriptforfatter og medvirkende i Ultra Galla 2014 og 2015. Ligesom han udviklede og var vært på Ultras Sorte Kageshow. Programmet vandt en Emmy i 2017. Den første Emmy nogensinde for et DR børneprogram. I 2016 var Nikolaj Stokholm vært på Reumertprisen sammen med Bodil Jørgensen og Rasmus Botoft. 

I efteråret 2017 turnerede Nikolaj Stokholm med sit første oneman show Mit Liv Som Nikolaj Stokholm. Showet solgte 45.000 billetter, Ved Zulu Comedy Galla i 2018 var han desuden nomineret til prisen Årets Komiker for netop dette show. 

I 2021 var han vært på Zulu Comedy Galla i Operaen i København. Her blev han samtidig kåret som Årets Komiker for sit One-man show "Turen Går til Nikolaj Stokholm". Showet som spillede 232 gange i hele Danmark, solgte mere end 110.000 billetter og cementerede hele Danmarks Stokkefar som tidens mest populære komiker.

Nikolaj Stokholm, også kendt som Stokkefar, er i 2023 igen aktuel med et nyt show, "Jeg er stadig Nikolaj Stokholm". Showet har premiere den 2. februar i Falkoner, København.

Filmografi 
 Zulu Comedy Galla (2009)
 Comedy Fight Club (2009, 8 episoder)
 Zulu Comedy Galla (2010)
 Z Hit-Paraden (2010, 1 episode)
 Stand-up.dk (2011, 1 episode)
 Zulu kvægræs (2012, 8 episoder)
 Argh! Det gjorde jeg bare ikk' (2012, 8 episoder)
 Breaking the News (2012, 17 episoder) - forskellige roller
 SJIT Happens (2012-2017, 50 episoder) - Øland
 101 ting jeg ville ønske jeg havde vidst da jeg var teenager (2014, 10 episoder)
 Danmarks sjoveste barn: Vinderprogrammet (2014, 1 episode)
 Rundt på gulvet (2015, 1 episode)
 Sofie Linde Show (2015, 1 episode)
 Ultras Bedste (2015)
 Ultras Sorte Kageshow (2015)
 5. Halvleg (2015-2016, 5 episoder)
 GO' Morgen Danmark (2016-2017, 5 episoder)
 Natholdet (2018)
 Stormester (2018)
 Aftenshowet (2017-2020, 3 episoder)
 Centrum (2020, 2 episoder)  -Thomas

Onemanshow 
 Mit Liv Som Nikolaj Stokholm (2017)
 Turen går til Nikolaj Stokholm (2020)
 Jeg er stadig Nikolaj Stokholm (2023)

Referencer

Eksterne henvisninger 
 
 Nikolaj Stokholms hjemmeside

Personer fra Randers 
Standupkomikere fra Danmark